


Redactor / tehnoredactor — GRIGORE CONSTANTINESCU 
Lector — EUGENIA CONSTANTINESCU 
Imagini: INTERNET 
DTP —- DAN COTAR 
MMXVI 





Ms 











GRIGORE CONSTANTINESCU 





Biserică de breaslă 





n zona centrală a ansamblului urban medieval Piteşti, a 

Y== înălţată, în cursul anilor 1826-1828, Biserica «Sf. Ilie», 

de către starostele cojocarilor, Petre Pandele, şi soţia sa, 

Păuna, pe locul unui alt locaş de cult ruinat, noua biserică fiind 

asociată, în memoria colectivă a piteştenilor, încă din perioada 
construcţiei, cu renumita breaslă a cojocarilor. 

Depistarea, în perimetrul incintei, a unor morminte antedatate 
momentului edificării actualei construcţii, constituie un argument 
notabil privind existenţa unei biserici anterioare în spaţiul delimitat, la 
est şi la vest, de căile de circulaţie prezente: bulevardul Republicii şi, 
respectiv, str. Fraţii Goleşti, iar, la nord, de ramificaţia str. Craiovei 
spre Târgul din Vale, ramificaţie ce intersectează străzile menţionate. 
În «Charta României Meridionale, publicată în 1864 din ordinul 
măriei sale principelui domnitoriu Alessandre loane |», cunoscută 
sub numele de «Harta Szathmary», pe amplasamentul actual al 
Bisericii «Sf. Ilie», este figurată „o incintă de plan neregulat, care 
cuprinde o construcţie de zid şi una de lemn”. 

Supoziţia arhitectei Eugenia Greceanu, conform căreia 
„Biserica de zid a înlocuit desigur un lăcaş mult mai vechi, pe care 
putem să-l presupunem de zidărie, începând cu secolul al XVII-lea”, 
se bazează pe un argument incontestabil: importanta breaslă a 
cojocarilor piteşteni care avea un rol considerabil în economia 
oraşului, intenţiona, prin ctitorirea acestui locaş de cult, să se 
impună în faţa patriciatului local. 

Amploarea practicării meşteşugului menţionat este relevată 
edificator prin «Statistica privind mica industrie şi meseriile din 
oraşul Piteşti» din iulie 1900, în care sunt înregistrate 25 ateliere de 
„Cojocari groşi” cu 120 de lucrători (calfe) şi 200 de ucenici, precum 
şi patru ateliere de „cojocari subţiri” (blănari) cu două calfe şi trei 
ucenici, în această meserie fiind implicaţi, în total, 325 de locuitori 

din oraşul Piteşti, care număra, la începutul secolului XX, o 
„Populaţie stabilă” de 15.857 de locuitori. Breasla cojocarilor se 
bucura de o evidentă notorietate, situându-se pe primul loc, sub 
raport numeric, în contextul meseriilor practicate în urbea piteşteană. 
Steagul renumitei bresle a cojocarilor, datând din anul 1841, este 
expus în secţia de istorie a Muzeului judeţean Argeş. 

Pisania Bisericii «Sf. Ilie», fixată anterior deasupra accesului 
în locaşul de cult, confirmă participarea cojocarilor, alături de alţi 
ctitori, în special, negustori, la edificarea importantului monument 
ecleziastic din urbea Piteştiului: „Cu vrerea Tatălui, ajutoriul 
Fiiului şi cu puterea / D<u>h<u>lui Sf<î>nt, îndemnatu-s-au robii 
lui D<u>mnezeu, Pantele Petru, cu / soțiia sa, Păuna, 
Theodorache sin diiaconu Hri<s>tă cu soţia / sa, Ilinca, Mihai 
Popovici cu fraţii săi, / Pavel, Dimitrie, prin osîrdiia şi cheltuiala 
dum/nealor şi cu ajutoriul altor fraţi neguţători, de au rădi/cat 
această sf<i>ntă bisirică din temelie, pînă la săvîr/şitii, spre cinstea 
şi lauda Sfîntului, slăvitului prorocului Ilie Thezviteanul şi a 
marelui mucenic  tămăduitori  Pantele/im<o>n, în zilele 
binecredinciosului şi singur Stăpînitori, marele / domnii şi înpărat 
a toată  Rosiia, Nicolae Pavlovici, cu /  blagosloveniia 
preaosfinţitului mitrop<olit> <Ungro>/vlahia, chiriu chir Grigorie. 
1828”. 

Sfinţirea bisericii va fi oficiată, la 22 mai 1828, de către 
mitropolitul chir Grigorie al Ungrovlahiei. 

În «Catagrafia preoţilor din judeţul Argeş la 1833», publicată 
de către pr. Marin M. Branişte şi pr. llie Diaconescu, se consemna 
despre Biserica «Sf. llie-Nou»: „biserică de zid, hram: Sfântul Ilie, pe 
a sa moşie. Preoţi 2: Niţă şi Nicolaie. Nicolaie cântăreţu, Tănase 
cântăreţu şi lon paracliseru”. Simpla precizare «Sfântul Ilie-Nou» 
confirmă, de facto, prezenţa anterioară a unei biserici „vechi”, cu 
hramul «Sf. Ilie». 

La aproape trei decenii de la sfințire, în anul 1856, se atestă 
o primă intervenţie asupra construcţiei, consolidarea bisericii fiind 

urmată de refacerea picturii murale de către zugravul N. Stoenescu, 
pentru ca, peste alţi 40 de ani, monumentul să fie restaurat într-un 
mod radical. 

Pisania concepută, la 20 octombrie 1896, de către Nicolae 
Constantinescu, fostul primar al oraşului şi administrator al acestui 
sfânt locaş, publicată în «Album religios», elucidează contribuţia 
unor ctitori iniţiali şi de „refacere” în evoluţia monumentului 
ecleziastic durat de breasla cojocarilor piteşteni. Textul „pisanie 
transcrise de către institutoarea Tatiana Bobancu clarifica contribuţia 
comanditarilor şi stabilea cronologic efortul material al acestora 
pentru edificarea şi conservarea locaşului de cult: „La anul 1826, 
Pandele Petre cu soţia sa, Păuna, cu ajutorul lui Tudorache 
Cojocaru şi alţii au început zidirea acestui sfânt lăcaş. La 1827, 
încetând din viaţă soția lui Pandele Petre, dânsul a mers înainte cu 
lucrarea fără a se descuraja. 

La 1828, Pandele Petre a terminat această biserică, având 
altă soție, Anica, în care timp, S-a târnosit Sfântul lăcaş. La 1856, 
Pandele Petre voind ca opera lui Să nu înceteze după moartea Sa, 
printr-un testament legalizat, după ce-şi împarte averea la copii, 
lasă ca zestre bisericii două prăvălii în strada Şerban Vodă şi trei 
locuri virane pe bulevard, din venitul lor să se întrețină biserica, 
puind condiţie, ca nimenea Să nu se amestece în administrația 
averii şi a bisericii, decât numai copiii, nepoţii şi strănepoţii din 
neam în neam. 

Un mahalagiu anume, Stancu Gheorghe, printr-o diată din 
anul 1852 şi alta legalizată în 1888, au dăruit bisericii două perechi 
de case situate în mahalaua Sf. Ilie, cu condiția ca, din venitul lor, 
să se ajute la întreținerea bisericii, dându-se şi la doi preoţi câte 6 
lei pe an, ca sărindar, pentru pomenirea sufletului său. La această 
danie, biserica a intrat în stăpânire la anul 1891. 

La anul 1891, viind subscrisul, ca administrator în calitate 
de ginere al defunctului Pandele Petre, fiindcă copiii săi, Leanca şi 

Zinca, din prima căsătorie, precum şi copiii celei de-a doua soții, 
Anica, anume: Simion, Gheorghe, Niţă şi Tinca, au încetat din 
viață, rămânând numai două fiice, anume soţia lui Petrache Ioanid 
şi Eliza, astăzi, soția mea, văzând că această biserică este ruinată 
cu desăvârşire, am pus la cale restaurarea ei, cu banii ce a avut 
biserica, venindu-mi în ajutor primăria locală, precum şi o parte 
din mahalagii şi orăşeni, cari, numele, pronumele şi suma ce au 
dat le-am trecut în condica numerotată şi sigilată de noi, depusă în 
altarul bisericii, obligându-se preoţii a pomeni numele lor în veci. 
Această biserică a fost restaurată complect la anul 1994, fiind 
episcop al Eparhiei Argeşului, Inalt P.S. Dr. Gherasim Timuş.”. 

Vechiul pomelnic al Bisericii «Sf. Ilie» menţiona, printre ctitori, 
pe: „Pandele Petre cu Păuna; Tudorache sin Diaconu Cristea cu 
soţia, Ilinca; Mihai Popovici cu fraţii, Pavel şi Dumitru”. 

Aşadar, spre sfârşitul secolului al XIX-lea, în perioada anilor 
1894-1896, în cursul unor lucrări de reparaţii efectuate din iniţiativa 
familiei Nicolae şi Eliza Constantinescu, planul bisericii va fi extins, 
prin adăugarea unui pridvor pe latura vestică. Intervenţia asupra 
aspectului locaşului de cult restaurat a suscitat discuţii intense în 
rândul slujitorilor altarului, care îi reproşau administratorului 
testamentului, Nicolae Constantinescu, modificarea radicală a 
fațadei principale, fiind, de fapt, intrigaţi că acesta refuzase să le mai 
dea anual 200 de lei, sub pretextul că preoţii locuiau în casele din 
curtea bisericii, fără să plătească chirie şi că banii destinaţi lor 
fuseseră cheltuiţi pentru refacerea bisericii 

Analizând modul în care operaţiunile de consolidare şi de 
restaurare au fost efectuate la Biserica «Sf. Ilie», arhitecta Eugenia 
Greceanu considera că tendinţa de „înfrumuseţare” a fațadei 
acesteia la sfârşitul secolului al XIX-lea, în cursul restaurării 
„coordonate” de primarul Nicolae Constantinescu, „ginerele unuia 
dintre ctitorii cojocari” a determinat „hipertrofierea părţii de vest în 
dauna dominaniei tradiţionale a Pantocratorului, tendinţă care 

corespunde în fapt curentului laicizant, dominant în Europa celei de- 
a doua jumătăţi a secolului al XIX-lea”. 

În secolul XX, lucrările de consolidare şi restaurare 
întreprinse au păstrat, potrivit specialistei menţionate, „expresia 
arhitecturală a unui mod de gândire revoluţionar, la vremea lui, 
dovedind, astfel, respectul pentru înaintaşi, care i-a lipsit 
«restauratorului» de la sfârşitul secolului al XIX-lea”. 

O etapă semnificativă în acţiunea de conservare a 
monumentului o reprezintă perioada anilor 1926-1934, lucrările 
întreprinse cu cheltuiala binecredincioşilor Nicolae şi Alexandrina 
Dumitrescu implicând: subzidiri, refacerea acoperişului din tablă, 
precum şi repictarea în ulei a programului iconografic de către 
pictorul Gheorghe Belizarie, originar din Domneştii Muscelului. 

Consemnările referitoare la slujitorii locaşului de cult sunt, din 
păcate, incomplete, pentru a se putea realiza evidenţa exactă a 
succesiunii cronologice a personalului parohial. În anul 1940, potrivit 
«Anuarului Eparhiei Argeş», Parohia «Sf. lie» număra 519 familii cu 
2.076 suflete: „Biserica parohială cu hramul Sf. Ilie, construită din zid, 
în anul 1896 <sic !>, reparată în 1926 şi 1934, este în stare foarte 
bună; paroh: pr. Marin Popescu, iconom stavrofor, medaliat cu 
„Răsplata muncii pentru biserică” cl. | şi „Crucea comemorativă cu 
barete pentru războiul 1916-1918”; ajutător: pr. loan Popescu-Albota, 
iconom stavrofor; ambii licenţiaţi în teologie; diacon: Gheorghe 
Diaconescu, licenţiat în teologie; cântăreţi: Nicolae Bălăşoiu şi 
Aurelian Popescu.”. 

În cursul celui de-Al Doilea Război Mondial, 
bombardamentele efectuate de către „aviația anglo-americană, în 
ziua de 6 mai 1944, între orele 11-12, cu bombe brizante şi 
incendiare lansate din avioane” vor produce pagube considerabile în 
oraş. În afara înregistrării unui număr impresionant de morţi [176] şi 
de răniţi [458], au fost distruse sau avariate unele instituţii de stat, 
523 de case particulare, iar, dintre instituţiile de cult piteştene, au 
fost avariate, potrivit «Dării de seamă a Primăriei oraşului Piteşti din 
20 mai 1944», bisericile: «Sf. Nicolae», «Sf. Gheorghe» şi «Sf. lon» 

În mod special, se menţiona, însă, despre Biserica «Sf. Ilie», 
că „a fost distrusă”. O bombă a transformat în ruine altarul şi o parte 
din naosul locaşului de cult, operaţiunea de refacere declanşată 
imediat după terminarea războiului efectuându-se cu preocuparea 
de a se respecta integral forma anterioară a construcţiei ecleziastice. 

O placă de marmură, încastrată în peretele exterior sudic al 
pronaosului, consemnează, din păcate, complet eronat, momentul 
declanşării evenimentului: „La 6 Aprilie <sic !> 1944, cînd a fost 
bombardat oraşul Piteşti, o bombă a căzut pe altarul acestei biserici, 
lîngă care erau îngropați ctitorii ei: Pandele Petre şi soția sa, Anica. 
Drept pios omagiu, S-a aşezat această placă prin stăruința lui 
Balotă Petre din Cepari-Argeş, descendent al ctitorului, prin 
osteneala preotului paroh Emanoil Branişte şi a Consiliului 
parohial. 1991.”. 

Ulterior, biserica a fost reacoperită cu tablă şi, apoi, repictată 
in fresco de pictorul Emil Ivănescu, originar din Curtea de Argeş, 
care a înnobilat, prin penelul său, numeroase altare ale credinţei în 
Dumnezeu din perimetrul de suflet al României Mari. 

Operaţiune de amploare, restaurarea începută în anul 1946 a 
fost definitivată în 1956, dar oficierea resfinţirii bisericii a avut loc la 
30 noiembrie 1958, în prezenţa episcopului Râmnicului şi Argeşului, 
losif Gafton. 

Sub aspect arhitectural, biserica prezintă un plan triconc, cu 
abside poligonale, în exterior, şi semicirculare, în interior. Pridvorul 
supra-dimensionat, retras din planul pronaosului, este închis cu uşi 
la faţada principală, precum şi la cele laterale. 

O particularitate sub raportul elevaţiei o oferă acoperişul 
dominat de turle de secţiune octogonală; turlele principale de pe 
naos şi pronaos sunt prevăzute cu tambur pătrat; turla-clopotniţă 
care surmontează pronaosul fiind încadrată de două turle de 
dimensiuni reduse, realizate pe o structură de lemn învelită cu tablă. 

Decorul interior al monumentului se amplifică substanţial prin 
iconostasul de lemn sculptat de către meşterul popular lliescu- 
Călineşti, în perioada ultimei restaurări de amploare. 

„Pictura în tempera de o expresivitate şi o frumuseţe 
înălţătoare, potrivit aprecierii pr. prof. univ. loan Stancu, fost slujitor 
al acestei sfinte biserici, pictură ce cuprinde în sine toate elementele 
cerute de rigurozitatea iconografică” a fost restaurată cu „dăruire şi 
erudiție”, în lunile iunie-noiembrie 1991, de către pictorul lon 
Diaconu din Râmnicu Vâlcea. 

Resfinţirea Bisericii «Sf. lie» a fost oficiată, într-un cadru 
solemn, la 1 decembrie 1991, de către episcopul Calinic Argeşeanul, 
„într-o atmosferă de nuntă spirituală, de pregătire pentru săvârşirea 
sacrului”. 

Patrimoniu cultic 





n patrimoniul bisericii, sunt tezaurizate icoane şi obiecte 
| cult de o evidentă valoare artistică şi documentară: un 

potir de metal aurit, de 25 cm înălţime şi 10 cm diametrul 
cupei, cu următoarea inscripţie incizată, precizând comanditarii: „+ 
Voti)ca, lon, Sanfir, Dumitra, Pant(e)li; an <de la> H(r)istho(s); 1830”; 
un potir pe piedestalul căruia sunt reprezentaţi cei patru evanghelişti, 
iar, pe cupă, în medalion: „lisus Hristos”, „Maica Domnului”, „Sf. 
loan”, este inscripționat în limba slavonă: „Trupul lui Hristos primiţi 
şi, din izvorul cel fără de moarte, gustaţi !”; un chivot decorat în 
motive florale; o căldăruşă de aramă din 1794; un antimis datând din 
1873; icoane pictate pe lemn reprezentând pe «Maica Domnului», 
pe rizaua căreia, se menţionează comanditarii: „loan, Ilie, Virgil şi 
Lixandru Marinescu din Piteşti. 23. IV. 1921” şi o icoană prăznicară 
cu două feţe: «Învierea Domnului» / «Sf. Ilie şi Sf. Pantelimon», pe 
care este inscripţionat textul: „Îmbrăcată de Vasilica şi Alexandru 
lonescu din Piteşti, cu fii(i): Vasile şi Nicolae. 1937-06-1.”. 

Din creaţia plastică religioasă a renumitului zugrav piteştean 
llie Petrescu, se conservă icoanele: «lisus Hristos» şi «Maica 
Domnului cu Pruncul», iar Gheorghe zugravul ot Cozia îmbogățeşte 
zestrea iconografică a bisericii, prin icoana reprezentând pe 
«Maica Domnului îndoliată» şi «Sf. Stelian», datată 1830. 

Dintre cărţile ritualice incluse în patrimoniul cultural naţional, 
care provin din inventarul bisericii, se înregistrează, în ordinea 

cronologică a apariţiei lor, următoarele: «Minei pe luna noiembrie» 
[Bucureşti, 1678, în limba greacă], «Penticostar» [Bucureşti, 1681, 
în limba greacă], «Octoih» [Râmnic, 1713], «Penticostarion» 
[Bucureşti, 1768], «Noul Testament» [Râmnic, 1794], «Evanghelie» 
[Buda, 1812], «Anastasimatar» [Viena, 1823], «Mineie pe lunile 
ianuarie-decembrie»  [Bucureşti, 1852], «Noul Testament» 
[Bucureşti, 1855], «Liturghier» [Bucureşti, 1855] şi altele. 


Tradiţii abandonate 
ărbătorirea hramului iniţial — «Sf. lie» — implica 
..... unui ritual specific, devenit tradiţional: „Se 
pregătea o colivă foarte mare, având în mijloc portretul 
proorocului cu un cojoc mare în braţe, pictat de cel mai mare zugrav 
al oraşului, care era aşezată pe o schelă în biserică, construită 
numai pentru acest eveniment anual. lie Petrescu era pictorul cel 
mai vestit din urbe, iar, după moartea acestuia, era chemat de la 
Bucureşti fiul acestuia, celebrul Costin Petrescu.”. 

Originalul ritual menținea permanent trează ideea 
apartenenţei bisericii la celebra corporație a cojocarilor şi conferea 
sărbătoririi hramului o particularitate extrem de apreciată de către 
enoriaşi, dar şi de ceilalţi locuitori ai urbei piteştene, tradiţie ce se 
impune a fi reluată în contemporaneitate, pentru ineditul şi 
spectaculosul ei evident. 

Din păcate, în anul 1978, în cursul campaniei demolatoare 
efectuate de către regimul totalitar, sub pretextul aberant al 
„sistematizării oraşului”, din vechiul ansamblu arhitectural care 
evoca specializarea şi angrenarea unui important număr de piteşteni 
în acest tradiţional meşteşug al cojocăritului, nu s-a menţinut decât 
locaşul sfintei biserici 

Preocupări constante 


E. cu deferenţă preoţii care au oficiat de-a lungul 





vremii în sfânta biserică a cojocarilor, distinsul slujitor al 
altarului acesteia, parohul Corneliu Boncescu remarca, 
printre alţii, pe preotul Rizea Dobrescu pentru „înzestarea sa cu 

harul desenului şi al săpatului în lemn, precum şi pentru 
preocupările arhivistice şi bibliofile, de adevărat iubitor al 
manuscriptelor şi al cărţilor vechi bisericeşti” 

Vrednici slujitori ai credinţei ortodoxe, preoţii de la Biserica 
«Sf. lie» s-au străduit permanent să menţină în condiţii 
corespunzătoare sfântul locaş, înzestrându-l cu obiecte de cult şi 
cărţi ritualice, pentru a respecta, astfel, memoria înaintaşilor care |- 
au ctitorit în renumita „mahala a cojocarilor”. 

În anul 1975, potrivit «Monografiei Eparhiei Rîmnicului şi 
Argeşului», personalul bisericii parohiale se compunea din: preotul 
paroh iconom stavrofor Corneliu Boncescu, născut la 25 mai 1913, 
preot [1940], încadrat la această parohie [1967], fost protoiereu al 
protopopiatului Costeşti [1950-1974], deputat eparhial; preotul 
Emanuel Branişte, născut în Susenii Argeşului, la 15 iulie 1919, într- 
o familie de învăţători care a dat ţării pe renumiţii pr. prof. dr. Ene 
Branişte şi pr. dr. Marin Branişte, fraţii săi; a fost slujitor al sfântului 
locaş din 1 august 1964, fost profesor al Şcolii de cântăreţi 
bisericeşti, membru în Consistoriul protopopesc Piteşti; preotul 
Petre V. Popescu, născut la 31 octombrie 1913, preot [1938], 
încadrat la această parohie [1969]. 

Relevând permanenta preocupare pentru starea de 
conservare a locaşului de cult, distinsul preot paroh Emanuel 
Branişte menţiona: „Pentru buna podoabă a Casei Domnului, 
enoriaşii, Consiliul parohial, Comitetul — antrenați în permanenţă, 
stimulaţi de spiritul de colaborare, încredere şi deplină dragoste 
existente între slujitorii bisericii — au realizat, între altele, lucrări ca: 
restaurarea picturii în 1990, procurarea strănilor din lemn de stejar 
artistic lucrate în atelierele Sfintei Patriarhii, un nou cafas, 
împrejmuirea curţii bisericii cu gard de ciment şi fier forjat, 
introducerea sistemului de încălzire centrală etc. 

Păstrarea în condiţii optime a sfântului locaş a fost îndeplinită 
cu toată grija de slujitorii bisericii: preot Em. Branişte, preot dr. | 


Stancu şi protoiereu luliu Chiriţă”. 

Biserica «Sf. llie, Sf. Paraschiva şi Sf. Pantelimon» 

perpetuează, în memoria colectivă a piteştenilor, 
numele unui meşteşug ce a făcut faima unui cartier locuit, în special, 
de cojocari, meseriaşi vestiți care, prin vrerea şi puterea lor, au 
înălțat-o spre înaltul cerului, cu credinţă în Dumnezeul cel 
Atotputernic şi în lumina adevărului evanghelic al vieţii veşnice. 


R:.:: monument de arhitectură ecleziastică, 

